**ՕԽՏՆ ԱԽՊԵՐԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մարթ ու կնիկ են ըլըմ, օխտը տղա են ունենըմ, ախչիկ չեն ունենըմ։ Մի օր էլ խտոր ընգնելու վախտն ա ըլըմ, օխտը տղեն էլ վի են կենըմ, գնըմ ֆորսի։

Ասըմ են.— Նանի՛, թե ախչիկ կլի, ջահրեն կտերը դնիլ կտաս, ընդով մենք տուն կգանք, թե խու տղա կլի, լուձը կտերր դնիլ կտաս, ընդով էլ ոնչ տուն կգանք ոնչ էլա։

Խտոր ա ընգնըմ ախչիկ ա ըլըմ։ Մերներուն ասըմ ա.— Տարեք ջահրեն կտերը դրեք, իմ բալենին գան ուրխանան։

Էն տատմեր քյավթառը տանըմ ա ջահրի տեղ լուձն ա դնըմ կտերը։ Ախպերտինքը գալիս են դաշտիցը մտիկ անըմ, տենըմ են լուձն ա կտրըմը դրած, գլուխներուն առնըմ են ու եդ դառնըմ, գնըմ կորչըմ։

էն ախչիկն էլ, ով տարով կմենձանա, նա օրով ա մենձանըմ, դառնըմ ա մի տասը տարեկան սիրուն ախչիկ։ Գնըմ ա իրա թայդաշնու հետ խաղ անըմ։

Խաղ անելիս տեղը մինն ասըմ ա.— Իմ ախպոր արևը, մինն ասոմ ա.— Իմ ախպոր արևը։ Տհենց օրթում են ուտըմ։

Էդ նաչարն էլ ասըմ ա.— Ես ախպեր չունիմ, ես էլ իմ հոր արևով օրթըմ կուտեմ։

Ասըմ են.— Ի՜, վայ քու գլխին, ով մինն ու էրկուսն ունի, դու խու օխտն ախպեր ունեիր, ո՞վ ինչ անե, որ գլխներուն առան, կորան քու հմար։

Գնըմ ա մորն ասըմ.— Նանի ջա՛ն, ես օխտն ախպեր եմ ունեցել, բա ո՞ւր են։

Մերը լաց ա ըլըմ ասըմ ա.— Բա ինչ ա բալա ջան, դուն օխտն ախպեր ունեիր, որ քեզանով խտոր ընգա, նրանք գնացին ֆորսի, ասին. «Թե մեզ քիր ըլի, ջահրեն դիր կտրըմը, թե խու տղա կլի, լուձը դիր կտրըմը, մենք էլ տուն չենք գալ»։ Ես ջահրեն էի կտրըմը դրել, հմա գիդեմ ոչ որ աչքերը քոռացածն ա տարել լուձը դրել, ջահրեն վի կալել։ Էկել են հլբաթ դաշտիցը մտիկ արել, տեհել են լուձն ա, եդ են դառել, գնացել իմ նաչար բալենին։

Ասըմ ա.— Նանի ջա՛ն, ես գնալ տիմ իմ ախպրտոնցը գդնիլ։

Եդնա գնըմ ա մի դաշտի ծերի կանգնըմ, դես ա մտիկ անըմ, դեն ա մտիկ անըմ, տենըմ ա մի հեռու ծմակըմը մի ծուխ ա ըրեվըմ:

Ասըմ ա.— Կուզե սպանեն, կուզե մորթեն, գնալ տիմ էն ծուխը տենալ։

Գնըմ ա, գնըմ, գնըմ ա տենըմ, որ մի խոռը ծմակըմ մի օթախ ա շինած։ Նի յա մտնըմ, տենըմ ա մսի շախկենին տանը կախ արած, հմա միչին մարթ չկա։

Ասըմ ա. «Էս պտի ըլիլ իմ ախպորտանց տունը»։ Կրակ ա անըմ, տուն ու դուռը թամզըմ ա, սրփըմ ա, ամեն բան հազրըմ ա, իրա տեղն ա դնըմ, մսիցն էլ խորակ ա անըմ, հազրըմ, եդնա, ընդի մի դոլաբ ա ըլըմ, գնըմ ա մտնըմ մեչը։

Ըրիգունը օխտն ախպերն Էլ տուն են գալի, մտիկ են անըմ, ասըմ են.— Տղեք, էս ո՞վ պտի ըլիլ էս վերանա ծմակի միչին։

Ման են գալի։ դես ու դեն են մտիկ անըմ, բան չեն գդնըմ։ Քնըմ են, ըռավոդը վեր են կենըմ, մինը փասարը պհըմ ա, էն վեցը գնըմ են ֆորս անելու։ Դա տանը շատ զարթուն կենըմ ա, քունը տանըմ ա, քնըմ ա։ Էդ ախչիկը վի յա կենըմ, նհե հազըրըմ ա, էլի մտնըմ ա դոլաբը։

Ըրիգունը ախպերտինքը գալիս են, տենըմ են գդել չի, չրանըմ են, ասըմ են.— Բա կարացիր ո՞չ տենաս, հլա էդ ով ա։

Ասըմ ա.— Ախպե՛ր, քնեցի, կարացի ոչ տենամ։

Էնա հմի Էլ վենձի պուճուրն ա մնըմ, նա էլ ա նհենց քնըմ, կարըմ չի բռնի։ Վերչը մինն էլա կարըմ չեն, հերթը հասնըմ ա չմնու պուճուրին։ Նա մատը կտրըմ ա, աղ ա անըմ, քնըմ չի։ Մին էլ տենըմ ա դուս էկավ, գնըմ ա որ բռնե, ուզըմ ա տապ անե։

Էնա բռնըմ ա, ասըմ ա.— Ո՞վ ես:

Էնա ասըմ ա.— Ճամփես կորցրել եմ, էկել եմ ըստի դուս էկել։

Նոր էնա դրան պհըմ ա, ըրիգունը ախպերտինքը գալիս են, ասըմ են.— Մենք քիր չունինք, սա հազիր մեզ քիր կլի:

Էնա դրանք խնդաս ինչ խնդըմ են, ուրախանաս ինչ ուրխանըմ են, դրան ասըմ են.— Դե դու տանը կացի, դուս չի ըլիս, մենք գնանք ֆորս անենք, բերենք քի էլ պհենք, մենք էլ ապրինք: Իրանք եդ գնըմ են ֆորս անելու։

Շատ ա անց կենըմ, քիչ, օրի մի օրը մի բուլդի ա գալի (ես ինչ գիդեմ բուլդին ի՞նչ ա, հլբաթ ստանա ա, էլի՞), ասըմ ա.— Մաստակ տո՛ւ, ծամեմ։

Ասըմ ա.— Ունիմ ոչ։

Էնա Բուլդին փչըմ ա դրա կրակը հանգցնըմ։ Նաչարը մնըմ ա սլարած. ասըմ ա.— Բա հմի ի՞նչ անեմ, ըրիգունն ախպերտինքս գալ տին, սոված մնալ։ Դես ու դեն մտիկ ա անըմ, տենըմ ա՝ հրե մի հեռու տեղից ծուխ ա ըրեվըմ։

Ասըմ ա.— Գնալ տիմ կրակ բերիլ։ Գնըմ ա տենըմ մի տուն, մի պառավ միչին նստած, ջահրա յա մանըմ։

Ասըմ ա.— Բարի օր քեզ, դեդի ջա՛ն։

Ասըմ ա.— Աստու բարին քեզ, բալա ջա՛ն, որ բարովդ ըլեր ոչ՝ քեզ ուտիլ տեի։

Էն գրողի տարածն ուշաբ ա ըլըմ։

Ասըմ ա.— Դեղի՛։

Ասըմ ա.— Ի՞նչ ա։

Ասըմ ա.— Դեդի ջա՛ն, կրակ տաս։

Ասըմ ա.— Վո՜ւյ, հավքն իրա թևովը, օցն իրա պորտովը դեսն էկած չէր, բալա ջան, դուն էդ ո՞նց էկար։ Դվեր արի, դվեր արի՝ կրակ տար, ախչիկ ջան։

Գնըմ ա, ասըմ ա.— Դե մոխիրը փեշդ ածա, շաղ տալով տար, որ իմ տղեն գա ոչ ասե, ըստի մարթի ֆոտ ա գալի, պհել ես, թե չենամ ինձ կուտե։

Էնա էն եղատարն էլ ասըմ չի՝ մոխիրը մի տեղ վեր ածեմ: Հլա նհե շաղ տալով, չկել իրանց տուն տանըմ ա։

Դեռ նա տեղ հասած չի ըլըմ, ուշաբի տղեն գալիս ա մորն ասըմ.— Ըստի մարթի ֆոտ ա գալի, ասա, թե չէ՝ քի կուտեմ։

Մերն ասըմ ա.— Հրե՛ մոխիրը շաղ տալով գնաց, գնա հասի եդնեն, ինչ ուզըմ ես արա։

Ասըմ ա.— Խի՞ թողեիր, ինձ հմա մի պատառ էլա կլեր։ Եդնա գնըմ ա։ Մաթը վրա հասնելիս ա ըլըմ, դա հասնըմ ա։ Ախչիկը դրան տենըմ ա թե չէ, ուշկը գնըմ ա, շեմքին էվետ վեր ա ընգնըմ: Ուշաբը մտկըմը դնըմ ա դրան մի պատառ անե, տենըմ ա՝ ղլմաղալի ձեն ա գալի։

Ասըմ ա.— Հլբաթ սրա ախպերտինքն են, էսա կգան, ինձ կսպանեն, թող անեմ մնա, էքուց կգամ, կուտեմ։

Ասըմ ա, եդ եդ ա դառնըմ, գնըմ ա։ Ախպերտինքը գալիս են, տենըմ են ուշկը գնացած, ջուր են վրա տալի, ուշկը եդ են բերըմ:

Ասըմ են.— Էդ խի՞ տհե էլար։ Ասըմ ա՝ բա սհե-սհե։

Դրանք չրանըմ են վրեն, ասըմ են.— Խի՞ գնեիր, վախեիր մենք կարենանք ո՞չ կրակ անենք։

Ասըմ ա.— Դե եսի՞մ, ասի կգաք սոված կմնաք։

Հմի էքսի օրը էն ուշաբը չէ՞ գալ պտի։

Պուճուր ախպորը տանը թողըմ են, ասըմ են.— Դու նրա հախ դիվանն արա։

Դա բերըմ ա շեմքըմը մի վենձ ֆոր ա փորըմ, ձունձը վրեն ա գձըմ, քվորն ասըմ ա.— Դու դռանը մտիկ արա, որ գալիս ըլի՝ ինձ իմաց արա։

Ինքը տապ ա անըմ, հազիր կենըմ։ Էնա մին էլ տենըմ ա՝ հրե ափալ-թափալ գալիս ա։ Ախպորն իմաց ա անըմ։

Ախպոր խոսքով քիրն ուշաբին ասըմ ա.— Կացի՛, ձունձը վեր ունիմ, կացի՛, ոտներդ ցեխոտ ա։

Ուշաբն անգաճ չի անըմ, հլե-նհե կընկած նի ա ընգնըմ տուն թե չէ, ձնձի հետ կլոլվըմ ա, ֆորն ա ընգնըմ։

Ախպերը տապ արած տեղիցը դուս ա գալի, ասըմ ա.— Ջունձն ինձ տուր, քի հանեմ։

Էնա խափըմ ա ձունձն առնըմ, նրան թրով կտրատըմ ա, ֆողն ու քարը վրեն ա լքցնըմ, թաղըմ ա, կորցնըմ։ Մի օր, էրկու օր— էնա ուշաբի մերը գալիս ա դրանց կուշտը։

Ասըմ ա.— Իմ տղեն դեսն էկավ, տեղը շհանց տվեք։

Ասըմ են.— Չէ՛, դեսն էկել չի։

Դա դես ու դեն ֆոտոտ ա անըմ, գնըմ ա իրա տղի գոռի վրա, ասըմ ա.— Բս էս ի՞նչ ա, դուք նրան սպանել եք, ըտի թաղել, դե հմի դուք ինձ պհեցեք։

Ասըմ ա ու ըտի նստըմ։

Ախպերտինքը մին ուզըմ են դրան սպանեն, ռադ անեն, եդ ասըմ են.— Դա կնիկ արմատ ա, դա ինչ մեղք ունի, թող ապրի, իրան աջալովը մեռնի։

Եդնա ասըմ են.— Դեդի ջա՛ն, քու տղեն էր մեղավոր, որ նրան սպանեցինք, մենք ուզեինք ոչ ուրիշի արինն ընգնինք։ Հմի փաթերակ ա, էլել ա, արի մեզ բախշե, բարըշինք, դու մեզ մեր իլ, մենք էլ քու ըրեխեքը, մեր կշտին կացի։

Դա դրանց կշտին կենըմ ա։ Անց ա կենըմ մխելի վախտ, էն գյուլլա դիրած Բուլդին եդ գալիս ա։

Ասըմ ա.— Ինձ մաստակ տվեք ծամեմ։

Ուշաբի մոր կշտին ըլըմ ա, հանըմ ա, տալի։ Դա մաստակը վեր ա ունըմ, եդնա իրան բռով մին համեմի սերմը շաղ ա տալի ուշաբի գերեզմանի վրա, ու ինքը գնըմ։ Համեմը դուս ա գալի, էդ գրողի տարած պառավը տանըմ ա գցըմ մխելի խորակի մեչը։ Ըրիգունը ախպերտինքը գալիս են, ուտըմ են թե չէ, օխտն էլ ղոչ են դառնըմ։ Էն նաչարը լաց ա ըլըմ, մազերը փետըմ ա, հմա էլ նոր ի՞նչ տի անիլ։

Ասըմ ա.— Դեղի՜, դեդի՜, դու տանը կացի, ես տանիմ սրանց ըրածացնեմ։

Էնա տանըմ ա ըրածացնըմ, ըրիգունը եդ բերըմ ա տուն։ Մի տղա մի օր գնըմ ա էդ ծմակը փետի։ Գնըմ ա տենըմ մի հուրու-մալաք ախչիկ օխտը ղոչ ա ըրածացնըմ։

Ասըմ ա.— Ա՜յ սիրուն ախչիկ, էդ խի՞ ես էս ծմակըմը մենակ ղոչեր ըրածացնըմ։

Ասըմ ա.— Է՜հ, ղարիբ ախպեր ջան, իմ բախտն էլ էս թավուր ա, ես բեբախտ էլել եմ, բեբախտ էլ մեռնիլ տիմ։

Ասըմ ա.— Խի՞, խի՞ ես տհենց ասըմ։

Նոր դա ասըմ ա.— Սհե՛, սհե՛, էս ղոչերն իմ ախպերտինքն են, իմ խաթեր սրանք չոլերն էին ընգել։ Սրանք ուզացել ին իմ նանը ախչիկ բերե, բերել ա, հմա չար մարթիք լուձն են կտերը դրել, սրանք էլ գլուխներուն առել են, կորել։ Ես չոլեչոլ ընգա, էկա իմ ախպորտանցը գդա, հմա ըստի էլ ուշաբն ու Բուլդին էս օյինը դրին մեր գլխին, ախպերտինքս խորակը կերան թե չէ, ղոչ դառան։

Ըտի ղոչերը նոր իմանըմ են, որ դա իրանց հալալ քիրն ա, մխկտըմ են, հմա նոր էլ ի՞նչ։

Էդ մարթն ըտի դրա վրա սեր ա գցըմ, ասըմ ա.— Դե էլ էս ծմակըմը կենալ մի, արի գնանք մեր տուն, ես քի էլ պահեմ, քու ախպորտանցն էլ։

Դրանք էրկուսով էլ ղոչերն աղաք են անըմ, գալի։ Ցեխ, բաթլախ ճամփենով դրանք գալիս են, մի վարար ջրի վրա դուս գալի։

Ըտի էդ տղեն ասըմ ա.— Ղոչերը դուն ըրածացրու, ես գնամ իմ նանին ասեմ խորակ էփե, ղոչերի հմար էլ մի եթաղ շինեմ ու գամ։

Դա որ գնըմ ա, էդ նաչարը բերըմ ա իրա ախպորտանցը կենդ֊կենդ լեղացնըմ, ցեխերը վեր անըմ։ Եդնա ինքն էլ շորերը հանըմ ա, որ լեղանա, հլե մտնըմ ա ջուրը թե չէ, մի կրակի Էկած ախչիկ գալիս ա դրա շորերը հաքնըմ, իրան բոթըմ ա, գձըմ ջուրը։ Դա ընգնըմ ա ջուրը, ինչքան չրչարվըմ ա որ դուս դա, կարըմ չի։ Ջուրը դրան քշըմ ա, տանըմ գձըմ ծովը։ Ծովըմը դա ձուկն ա դառնըմ, աչկն ոչխարին կենըմ ա, իրա ախպորտանց սուքն ա անըմ։

Էն տղեն եդ եդ ա գալի, դրան ըտի ճնանչըմ չի, թե ուրիշ ա, հե գիդընըմ ա էդ նա ա։ Ղոչերն աղաք են անըմ, տանըմ տուն։ Եդնա էդ տղեն դրա հետ հրսանիք ա ըլըմ, ապրըմ են։ Անց ա կենըմ մխելի վախտ, հմա էդ ղոչերը ոնց են յանդրմիշ ըլըմ, էլ ասելու ոչ։

Դրանք որ շատ կլավըմ են, դա իրան մարթին ասըմ ա.— Զահլեններուս տարան, արի մնին մորթենք։

Դա էլ մտածըմ ասըմ ա, որ իրան քիրն ուզըմ ա.— Մորթենք, ես խի չեմ ուզիլ (էլօղլու շատ դարդն ա կտրե՞լ)։

Ըտի չմնու պուճուր ղոչը լիզու ա ըլըմ, մխկտալով գնըմ ա ծովի ղրաղն ու իրանց քվորը քոմագ ա կանչըմ, երգելով ասըմ ա.

Հուրեյ-մալաք, դուս արի,
Չարխու փալաք, դուս արի,
Էլօղլքերը սուրը սրել են,
Կրակի վրա ջուրը դրել են,
Մեր ավագ ախպորը մորթիլ տին...

Կրակի գա նա, իրա ախպոր ձենն ընգաճովն ա ընգնըմ թե չէ, լահլու ա տալի, չլխպչլխպալով գալիս ա, որ մթամ քոմագ հասնի։ Գալիս ա ծովի ղրաղը հասնըմ, իրան վրա ա անըմ, գցըմ ցամաքը թե չէ, շունչը տալիս ա (դե ձուկն առանց ջրի խի՞ պտի ապրիլ)։ Ընդիան եդը էդ ղոչերին կենդ-կենդ մորթըմ են, զխտըվըմ։ Եղին դրանց տանի, ինչ անբախտ էլան, անբախտ էլ վերչացան էս ըշխարիցը։